b'\n_START_ARTICLE_\nOtto von Habsburg\n_START_SECTION_\nOtro\xc5\xa1tvo in mladost\n_START_PARAGRAPH_\nOtto je bil rojen leta 1912 v vili Wartholz v Reihenau an der Rax na Spodnjem Avstrijskem, kot prvo rojeni sin poznej\xc5\xa1ega cesarja Karla I. in njegove \xc5\xbeene Cite. Na pogrebni slovesnosti cesarja Franca Jo\xc5\xbeefa I. na Dunaju in pri kronanju njegovega o\xc4\x8deta za kralja Mad\xc5\xbearske v Budimpe\xc5\xa1ti leta 1916 je \xc5\xa1tiriletni Otto prvi\xc4\x8d nastopil v javnosti kot bodo\xc4\x8di prestolonaslednik._NEWLINE_Po razpadu dvojne monarhije Avstro-Ogrske po koncu prve svetovne vojne je do marca 1919 s star\xc5\xa1i prebival na gradu Ekartsau na Spodnjem Avstrijskem. Med letoma 1919 do 1921 so \xc5\xbeiveli v izgnanstvu v \xc5\xa0vici. Leta 1921 so zmagovalne sile prve svetovne vojne njegovega o\xc4\x8deta pregnale na portugalski otok Madeira, njegova \xc5\xbeena ga je spremljala, otroke pa je tja pripeljala na za\xc4\x8detku leta 1922. Ko je njegov o\xc4\x8de aprila 1922 le\xc5\xbeal na smrtni postelji, je moral devetletni Otto gledati kako njegov o\xc4\x8de kot\xc2\xa0\xc2\xbbcesar in kristjan\xc2\xab\xc2\xa0umira. Po smrti Karla I. se je dru\xc5\xbeina preselila v \xc5\xa1pansko ribi\xc5\xa1ko vas Lequeitio, kjer je za njihovo pre\xc5\xbeivetje skrbel \xc5\xa1panski kralj Alfons XIII.._NEWLINE_Njegova mati Cita je tudi po razpadu dvojne monarhije vzgajala sina v rimsko-katoli\xc5\xa1kem duhu, za bodo\xc4\x8dega monarha, nau\xc4\x8diti se je moral glavne jezike narodov nekdanje Avstro-Ogrske. Otto je poleg materin\xc5\xa1\xc4\x8dine uporabljal tudi mad\xc5\xbear\xc5\xa1\xc4\x8dino, hrva\xc5\xa1\xc4\x8dino, angle\xc5\xa1\xc4\x8dino, \xc5\xa1pan\xc5\xa1\xc4\x8dino, franco\xc5\xa1\xc4\x8dino in latin\xc5\xa1\xc4\x8dino, tako govorno kot pisno. Svoje knjige je kasneje pisal in objavljal tudi v mad\xc5\xbear\xc5\xa1\xc4\x8dini in franco\xc5\xa1\xc4\x8dini.\n_START_SECTION_\nSmrt\n_START_PARAGRAPH_\nOtto von Habsburg je umrl 4. julija 2011 v 98. letu starosti v njegovi hi\xc5\xa1i v P\xc3\xb6ckingu na Bavarskem.'